**עדכון ימי עבודות:**

**הקמת גשר הולכי רגל לתחנת הרכבת פאתי מודיעין**

רכבת ישראל הודיעה על ביטולם של התאריכים שפורסמו לביצוע עבודות הקמת הגשר להולכי רגל שכללו עבודות בשבת, ופרסמה תאריכי עבודות חדשים בימי חול.

כזכור, העבודות הינן לבניית גשר להולכי רגל המחבר בין מרכז עינב לתחנת הרכבת פאתי מודיעין. העבודות ישמשו גם את נוסעי הרכבת לכיוון ירושלים ומירושלים למודיעין מכבים רעות והן צפויות להסתיים ברבעון האחרון של שנת 2019. נוסף על בניית הגשר, נבנה בחודשים האחרונים חניון חדש בסמיכות לכביש 431 (מדרום לתחנת פאתי מודיעין) אשר ישמש את הנוסעים ברכבת. העבודות על החניון, שיכלול כאלף חניות, והגשר להולכי הרגל צפויות להימשך כשנה, עד סוף שנת 2018.

**המועדים החדשים והחסימות הצפויות בשל העבודות הרחבות הינם:**

1. יום חמישי 14.12.17  בין השעות 20.00 עד 06.00 למחרת - ייחסם הקטע ממזרח למערב מכביש 3 יהודה המכבי למחלף פאתי מודיעין . התנועה תנותב לעמק זבולון , שדרה המרכזית , פארק טכנולוגי .
2. יום ראשון 24.12.17 בין השעות 20.00 עד 06.00 למחרת – ייחסם הקטע ממערב למזרח ממחלף פאתי מודיעין עד ליציאה המזרחית ממרכז עינב . התנועה תנותב למרכז עינב שדרות המלאכות ויציאה לכביש 431 .
3. יום  שני 8.1.18 בין השעות 20.00 עד 06.00 למחרת - ייחסם הקטע ממזרח למערב מכביש 3 יהודה המכבי למחלף פאתי מודיעין . התנועה תנותב לעמק זבולון , שדרה המרכזית , פארק טכנולוגי .

כל העבודות יבוצעו בלווי משטרתי ועפ"י תכנית הסדרי התנועה שאושרו בעירייה ובמשטרה. העבודות יכולות להשתנות עקב תנאי מזג האוויר ומהעירייה נמסר כי התושבים מתבקשים להישמע לשילוט המוצב בדרך ולנסוע בזהירות.